《题赵鸿胪文镇西园并蒂黄花》
明代·胡应麟

并蒂秋难老，同心暮更嘉。金茎双濯露，玉蕊对凌霞。

色映天随圃，香飞靖节家。翩翩白衣过，把酒兴无涯。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。